Genre: Information/Explanation

Status: selivka, prezimuje v Afriki, iz prezimovališč se vrne v drugi polovici aprila <p/> Velikost: dolžina 31 cm, masa 130 – 160 g, razpon peruti 58 cm <p/> Posebnost: v letu dobro vidno večinoma turkizno modro perje <p/> Značilna barva: zlatovranka je ena najbolj pisanih ptic Evrope. Glava, vrat in spodnja stran so svetlo modre barve in se zelenkasto svetijo, hrbet je rdečkast, trtica temno modra peruti temno in svetlo modre. Oči so temno rjave, noge temno rumene. Zaradi prevladujoče modre barve v kombinaciji z rjavim hrbtom je ne moremo zamenjati z nobeno drugo vrsto ptice. Spolna dvoličnost: spola se med seboj ne razlikujeta <p/> Značilna oblika: močna postava, velika glava, dolg in močan kljun, konica zgornjega kljuna je zakrivljena <p/> Značilno vedenje: rada poseda po telefonskih in elektrinčih napeljavah, od koder preži na plen. Pri območnem spreletavanju se samec v zraku vratolomno obrača. <p/> Razširjenost: domnevno izumrla vrsta, sicer je bila razširjena regionalno <p/> Ogroženost: domnevno izumrla vrsta (Ex? ), v Sloveniji je verjetno že izumrla, kakšen osamljen par še gnezdi v severno vzhodni Sloveniji. Zlatovranka izumira zaradi vsesplošne kemizacije podeželja, pomankanja ustreznih gnezdišč in degradacije afriških prezimovališč. <p/> Zlatovranka lovi plen z izpostavljene preže od koder ima dober pregled, foto: Wikipedia